इरफान हबीब विज्ञान इतिहासकार शैफर को उद्धृत करते हैं- यह कथा बहुत प्रचलित है कि आधुनिक विज्ञान पश्चिमी यूरोप से सारी दुनिया में प्रचलित हुआ, जिसकी शुरुआत करीब 500 साल पहले न्यूटन, कोपरनिकस और गैलीलियो, फिर डार्विन, आइंस्टीन आदि के साथ हुई थी। लेकिन, विज्ञान के वैश्वीकरण के बारे में यह कथन पूरी तरह से बेमानी है। यह सदियों से होती रही पूर्व और पश्चिम के बीच ज्ञान विनिमय की उल्लेखनीय प्रक्रिया को नजरअंदाज करता है।